ดาวโจนส์ปิดพุ่งอีก/น้ำมัน,ทองบวก
หุ้นดาวโจนส์ปิดบวก 224.09 จุด พุ่งขึ้นเป็นวันที่ 4 ขานรับผลประกอบการอัลฟาเบท ด้านราคาน้ำมันบวก 6 เซนต์ ขณะที่ทองคำเพิ่มขึ้น 8.80 ดอลลาร์
3 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,629.33 จุด เพิ่มขึ้น 224.09 จุด หรือ +0.63%, ดัชนี เอสแอนด์พี 500 ปิดที่ 4,589.38 จุด เพิ่มขึ้น 42.84 จุด หรือ +0.94% และดัชนี แนสแดค ปิดที่ 14,417.55 จุด เพิ่มขึ้น 71.54 จุด หรือ +0.50%ดัชนีดาวโจนส์ตลาดหุ้นนิวยอร์กปิดพุ่งขึ้นในวันที่ 2 กพ. ติดต่อกันเป็นวันที่ 4 ขานรับผลประกอบการที่ดีเกินคาดของบริษัทอัลฟาเบท ซึ่งเป็นบริษัทแม่ของกูเกิล และแอดวานซ์ ไมโคร ดิไวซ์ (เอเอ็มดี) ซึ่งเป็นผู้ผลิตชิปรายใหญ่ของสหรัฐหุ้นอัลฟาเบท พุ่งขึ้น 7.52% หลังบริษัทเปิดเผยกำไรต่อหุ้นในไตรมาส 4/2564 ที่ระดับ 30.69 ดอลลาร์ สูงกว่าที่นักวิเคราะห์คาดการณ์ไว้ที่ 27.34 ดอลลาร์ ขณะที่รายได้พุ่งขึ้น 32% แตะที่ 7.533 หมื่นล้านดอลลาร์ สูงกว่าตัวเลขคาดการณ์ที่ระดับ 7.217 หมื่นล้านดอลลาร์หุ้นเอเอ็มดี พุ่งขึ้น 5.12% หลังบริษัทเปิดเผยกำไรต่อหุ้นในไตรมาส 4/2564 ที่ระดับ 92 เซนต์ สูงกว่าที่นักวิเคราะห์คาดการณ์ที่ระดับ 76 เซนต์ ส่วนรายได้พุ่งขึ้น 49% แตะที่ 4.83 พันล้านดอลลาร์ สูงกว่าตัวเลขคาดการณ์ที่ระดับ 4.53 พันล้านดอลลาร์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 6 เซนต์ ปิดที่ 88.26 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 31 เซนต์ ปิดที่ 89.47 ดอลลาร์ต่อบาร์เรล  หลังที่ประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติยึดมั่นตามข้อตกลงเดิมนอกจากนี้ ตลาดยังได้แรงหนุนจากตัวเลขสต็อกน้ำมันดิบของสหรัฐที่ลดลงในสัปดาห์ที่แล้วราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 8.80 ดอลลาร์ ปิดที่ 1,810.30 ดอลลาร์ต่อออนซ์